СЪОБЩЕНИЕ
Проект на заповед за определяне на период на прием по интервенция II.И.3 „Плащания за земеделски стопани при кризи“
Министерството на земеделието и храните информира заинтересованите земеделски стопани и всички заинтересовани лица, че на интернет страницата на Стратегическия план за развитие на земеделието и селските райони за периода 2023–2027 г. и в Системата за електронни услуги (СЕУ) е публикуван проект на заповед за определяне на период на прием на заявления за подпомагане по интервенция II.И.3 „Плащания за земеделски стопани при кризи“.
Съгласно проекта на заповед се предвижда приемът на заявления за подпомагане да бъде в периода от 10 ноември 2026 г. до 23 ноември 2026 г., 23:59 часа.
Бележки и предложения по проекта на заповед
Заинтересованите лица могат да изпращат писмени предложения и възражения по публикувания проект на заповед в срок до 09 ноември 2026 г. включително, по един от следните начини:
На електронна поща: rdd@mzh.government.bg;
Чрез Системата за електронни услуги (СЕУ) на Държавен фонд „Земеделие“.
При изпращане на предложения и възражения следва ясно да бъде посочено наименованието на приема: „Прием по интервенция II.И.3 „Плащания за земеделски стопани при кризи“.
ВАЖНО! Начин на кандидатстване
Обръщаме внимание на земеделските стопани, че заявленията за подпомагане по интервенцията ще се подават чрез Системата за електронни услуги (СЕУ) на Държавен фонд „Земеделие“.
Съгласно приложимите разпоредби на Закона за подпомагане на земеделските производители подаването на заявленията за подпомагане по тази интервенция се извършва с квалифициран електронен подпис (КЕП).
С оглед осигуряване на необходимите условия за успешно кандидатстване по интервенцията и предвид възможността земеделските стопани да се снабдят своевременно с КЕП, Ви информираме, че на следния интернет адрес е публикуван списък на доставчиците, оправомощени да издават електронни подписи в България:
https://nssi.bg/kontakti/vryzki/dostavchici-koito-imat-razreshenie-da-izdavat-elektronen-podpis-bg/ 
[bookmark: _GoBack]Призоваваме заинтересованите земеделски стопани да предприемат необходимите действия за осигуряване на валиден квалифициран електронен подпис преди началото на приема, за да могат да подадат заявленията си в определения срок.
